Diari Oficial de la Generalitat Valenciana


Sumari del DOGV 904, del 19-09-1988 (1988/811978)

ORDRE de 7 de setembre de 1988, de la Conselleria d'Agricultura i Pesca, per la qual s'estableixen ajudes per tal de millorar el valor nutritiu dels subproductes agrícoles que s'empren en l'alimentació animal.
-----------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1988/09/07/(1)/dof/vci/html**

### Dades del document

Número de DOGV
:   904

Data del DOGV
:   19-09-1988

Secció del DOGV
:   DISPOSICIONS GENERALS

Número del document
:   1988/811978


Data del document
:   07-09-1988

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 7 de setembre de 1988, de la Conselleria d'Agricultura i Pesca, per la qual s'estableixen ajudes per tal de millorar el valor nutritiu dels subproductes agrícoles que s'empren en l'alimentació animal.  
L?alimentació representa aproximadament el 70% dels costs en la producció animal. L?ús de subproductes d'origen agrícola és un mitjà d'obtenció de nutrients a un cost que en la majoria dels casos és sensiblement inferior, en comparació amb el dels productes obtinguts per servir d'aliment.  
Això no obstant, aquests subproductes, per l'alt contingut en paret cel·lular, només s'usen en les espècies remugadores i és convenient, en el cas dels residus de collita dels cereals, de sotmetre'ls a tractaments que en milloren el valor nutritiu.  
La Comunitat Valenciana és deficitària en productes de cereals de secà, els residus de collita dels quals s'utilitzen per a l'alimentació del bestiar remugador. Per això resulta interessant d'augmentar el valor nutritiu d'aquests productes que adquireixen els ramaders.  
Per tal de continuar estimulant en aquesta Comunitat Valenciana la utilització i millora dels subproductes agrícoles com a aliments per al bestiar, tal com desplegava l'Ordre de 20 de juliol de 1983, del Ministerio de Agricultura, Pesca y Alimentación, i fent ús de les facultats que tinc atribuïdes,  
ORDENE:  
Article primer  
D'acord amb el programa d'Ordenació i Millora de la Producció Agrària, de la Conselleria d'agricultura i Pesca, s'estableixen ajudes per a la utilització de subproductes d'origen agrícola com a aliment a les explotacions ramaderes de la Comunitat Valenciana.  
Article segon  
L?ajuda consistirà en la subvenció íntegra del cost de l'amoníac utilitzat i posat en destinació per al tractament de subproductes agrícoles destinats a l'alimentació animal, dins el límit màxim que s?especifica a l'article tercer.  
Article tercer  
Els beneficiaris seran els propietaris de les explotacions ramaderes que sol·licitaran aquesta ajuda. La sol·licitud la podran realitzar a les Agències d'Extensió Agrària i als Serveis Territorials de la Conselleria d'agricultura i Pesca, tot adjuntat la Cartilla d'Explotació Ramadera actualitzada i indicant-ne el tipus, les dates de tractament i la quantitat de subproducte que tractarà.  
Aquesta no podrà superar els cent mil quilògrams, ni ser inferior a quinze mil quilògrams. La data límit per sol·licitar la subvenció serà el 31 d'octubre de cada any.  
Unicament s'admetrà una sol·licitud per explotació ramadera en cada anualitat.  
Article quart  
La Conselleria d'agricultura i Pesca realitzarà anualment un conveni amb l'empresa o les empreses subministradores i distribuïdores de l'amoníac on s?especificarà l'anualitat corresponent, la metodologia del tractament, el compromís de subministrar i distribuir i el preu de l'amoníac, que no podrà mai superar el preu normal de mercat. També realitzarà la supervisió dels tractaments.  
DISPOSICIO FINAL  
Primera  
Es faculta la Direcció General de la Producció Agrària perquè dicte les resolucions necessàries per al desplegament d'aquesta Ordre.  
Segona  
Aquesta Ordre entrarà en vigor l'endemà de la publicació al Diari Oficial de la Generalitat Valenciana.  
València, 7 de setembre de 1988.  
El Conseller d'agricultura i Pesca,   
LUIS FONT DE MORA MONTESINOS


Còpia Permalink ELI